న్యూఢిల్లీ : ఎన్నికల కమిషన్ అధికారికి లంచం ఇవ్వచూపారన్న అభియోగాలపై అన్నాడీఎంకే ఉప ప్రధాన కార్యదర్శి, శశికళ మేనల్లుడు టీటీవీ దినకరన్, ఇతరులపై మనీలాండరింగ్ కేసును ఎన్ఫోర్స్మెంట్ డైరెక్టరేట్ నమోదు చేసింది. ఢిల్లీ పోలీసుల ఎఫ్ఐఆర్ని పరిగణనలోకి తీసుకుని ఈ క్రిమినల్ కేసును నమోదు చేసినట్టు ఈడీ అధికారులు తెలిపారు. త్వరలోనే సమన్లు జారీ చేసే అవకాశాలు ఉన్నాయన్నారు. కస్టోడియల్ ఇంటరాగేషన్ ఇంక అవసరం లేదని ఢిల్లీ పోలీసులు చెప్పడంతో దినకరన్, ఆయన సహచరుడు మల్లికార్జునను మే 15వరకూ తీహార్ జైలులు సోమవారంనాడు కోర్టు ఆదేశించింది. రెండాకుల గుర్తు కోసం ఎన్నికల అధికారికి రూ.50 కోట్ల లంచం ఇవ్వచూపారన్న ఆరోపణలపై ఢిల్లీ పోలీసులు నాలుగు రోజుల ఇంటరాగేషన్ అనంతరం గత ఏప్రిల్ 25న దినకరన్ను అరెస్టు చేశారు. అంతకుముందే ముడుపుల వ్యవహారంలో దళారి సుఖేశ్ చంద్రశేఖర్ను ఢిల్లీ పోలీసులు అరెస్టు చేశారు. చెన్నైలో దినకరన్ బ్యాంకు ఖాతాలను  పరిశీలించిన క్రైం బ్రాంచ్ పోలీసులు ఈ ఖాతాల నుంచి పెద్దమొత్తంలో నగదు బదిలీ అయినట్టు కూడా నిర్దారించారు.
newdhilly : ennikala kamishan adhikaariki lancham ivvachuupaaranna abhiyogaalapai annadienke upa pradhaana kaaryadarsi, sasikala menalludu ttv dinakaran, itarulapai manilandering kesunu enforsment directorate namodu chesindi. dhilli polisula efiaarni parigananaloki teesukuni ee criminal kesunu namodu chesinattu eedee adhikaarulu telipaaru. twaralone samanlu jaarii chese avakaasaalu unnaayannaaru. custodial interagation inka avasaram ledani dhilli poliisulu cheppadamtho dinakaran, aayana sahacharudu mallikaarjunanu mee 15varakuu teehar jailulu somavaramnadu kortu aadesinchindi. rendaakula gurtu kosam ennikala adhikaariki roo.50 kotla lancham ivvachuupaaranna aaropanalapai dhilli poliisulu naalugu rojula interagation anantaram gatha epril 25na dinakarannu arestu chesaru. antakumunde mudupula vyavahaaramlo dalaari sukhesh chandrasekharnu dhilli poliisulu arestu chesaru. chennailo dinakaran byaanku khaataalanu  pariseelinchina kraim branch poliisulu ee khatala nunchi peddamottamlo nagadu badili ayinattu kuudaa nirdaarinchaaru.